Mohope wa Nedbank

Mohope wa Nedbankhttps://www.psl.co.za/content/124854 ke lebitso la jwale la tlhodisano ya bolo ya maoto. Le ha e kile ya sebedisa mabitso a fapaneng dilemong tsa ho feta, tlhodisano ena esale e tsitlalletse mohopolong wa ho fa dihlopha tse bomeong bo tlase monyetla wa ho hlodisana le tse hodimo. Tlhodisano ena e thehilwe hodima FA CUP, tlhodisano ya Manyesemane ya bolo ya maoto, e tsejwang ka hore dihlopha tse tlase di hlola tse hodimo. 

 Nalane 
Tlhodisano ena e thakgotswe ka 1971 mme e bitswa Life Challenge. E sebedisitse lebitso lena hofihlela ka 1975. Ka 1976 le 1977, e ne e tsejwa ka lebitso la Benson and Hedges Trophy. Ho tloha ka 1978 ho isa ho 1987, e ne e bitswa Mainstay Cup. First National Bank e ile ya qala ho tshehetsa tlhodisano ena ka 1988 mme ya bitswa Bob Save Super Bowl. E ile ya bitswa jwalo ho fihlela 2001, le ha ene e sa ba teng ka 1997. Ka 2002  e ile ya kgefutsa hape. ABSA e ile ya e tshehetsa dipakeng tsa 2003 le 2007 mme ya bitswa ABSA CUP. Ka 2008, Nedbank e ile ya nka marapo ka 2008 mme ya bitswa Nedbank Cup. 

 Tlhophiso 
Ha jwale tlhodisano e bopilwe ka dihlopha tse 16 tsa Boemo bo Hodimo, tse 8 tsa Mokato wa Pele wa Naha (NFD) le tse robedi tse boemong bo tlase-tlase ho bopa dihlopha tse 32 tsa tlhodisano. Ka tlhaho, dihlopha tsa Boemo bo Hodimo di kengwa tlhodisanong ntle ho matsapa, ha tsa Boemo bo Tlase di lokela ho bapala papadi ele nngwe le tse ding hore di kene tlhodisanong. Tse boemong bo tlase-tlase di feta mekgahlelo e mmalwa hore di kene tlhodisanong. 

Ho tloha mohatong wa dihlopha tse 32, dihlopha ha di fuwe boemo tafoleng hape tse hutsweng pele di fuwa monyetla wa ho bapalla papadi ya pele hae. Papadi ya tlhohodisano ha e phetwe ebile e fedileng dintlha di lekana metsotsong e 90 e ekeletswa ka metsotso e 30 ebe ho latela dipenele. 

Bomampodi ba fumana moputso wa R7 miliyone. Hape ba kenela sehla se latelang sa CAF Confederation Cup

 Tjhelete ya moputso